**המכללה לביטחון לאומי**

**מפקדת המכללות 871
המכללה לביטחון לאומי**טלפון: 03-7607400
פקס: 03-7607500
תיק: את
סימוכין: את 083
כ"ז בחשון תש"פ
25 בדצמבר 2019

**תאריך:**

סגל המב"ל (האם מצופה שאבי יעביר לצוות המוביל? פתאום אני תוהה אם הצוותים הקודמים קיבלו את הסיכומים)

פרופ' יוסי בן ארצי

מפקד המכללות

**הנדון: סיכום אישור תוכניות לסיור יו"ש וירושלים**

**כללי**

1. בתאריך ה-24 באוקטובר 2019 התקיים אישור תוכניות לסיור יו"ש וירושלים בראשות מד"רית מב"ל.
2. **נכחו בדיון:** נצ"ם שלומי טולדנו, אל"ם עמית ימין, גב' סימה שפיצר - מובילי הסיור, אל"ם במיל' יהודה יוחננוף, תנ"צ ערן קמין, מר אמיר מימון, מר אבי אלמוג, אל"ם עמירם יקירה, ד"ר ענת שטרן, ד"ר ענת חן והח"מ.

**סיכום**

1. בפתח הסיכום, הודתה המד"רית לצוות המוביל על ההשקעה הרבה. ניכר כי הצוות עבר תהליך למידה משמעותי והשתמש בלקחים מהסיורים הקודמים לאורך התהליך כולו.
2. האופן בו הועמדה "מפת המענה" של הסיור לשאלות המחקר באמצעות טבלה מסכמת – מסדר את רציונאל הסיור וההכנה אליו בצורה ברורה ומאפשר לבחון את נקודת האיזון בסיור במקום רגיש.
3. בשאלת המחקר הראשונה משתמשים במילה "הסכסוך", שהיא כללית ורחבה מדי. מוצע לחשוב על הַמשָׂגה אחרת שתביא לידי ביטוי בצורה נכונה ומדוייקת יותר מה בדיוק רוצים לבדוק.
4. בסיור זה, בתקופה הזו, חשוב מאד לשמור על איזון נכון בין הדוברים ככל שהדבר ניתן. ניכר כי התכנון מאוזן, חשוב להקפיד על כך גם בביצוע. מציעה לחבר סעיף זה לסעיף 9.
5. יש דעות לכאן ולכאן בנוגע לאיכות והתאמת ההרצאות של שאול אריאלי (שספרו כבר חולק בסיור צפון) ומיכה גודמן. על הצוות לשקול את השיקולים הנדרשים לאורן, ולהחליט בנוגע לדוברים אלה.
6. במידה שיוחלט לקיים פאנל במסגרת ההכנה, מוצע לבקש ממנכ"ל מכון ירושלים למדיניות להנחות את הפאנל ובכך לחסוך זמן.
7. חשוב מאד לשמוע גישה מסודרת וקוהרנטית בנוגע לפתרון אפשרי בסוגיית יו"ש הכולל נסיגה מאיזור זה במסגרת הסדר מדיני. השמות שהוצעו, יריב אופנהיימר וחיים אורון, מתאימים, אך נדרש לבדוק מולם אם יסכימו לעשות זאת ב"שטח". במידה ולא, יש לבחון להזמינם למליאה במב"ל במסגרת ההכנה או להיערך מראש לחלופות (כולל שמות שהועלו בדיון שחלקם בציר "הדעה האחרת").
8. לאור נסיון העבר, יש להגביל את משך הסיור של נועם ארנון בחברוןולמקד את המפגש עימו לתחום מערת המכפלה בלבד.
9. עיבוד צוותי שמתחיל ב 19:45 (טרום ארוחת ערב) הוא מאוחר מידיי. יש לסיים את כל הלו"ז ה"מקצועי" (כולל עיבוד) עד השעה 19:00.
10. ערב הווי קורסי יתקיים בערב הראשון בלבד, הערב השני יהיה ערב חופשי. אני לא רוצה לכפות זאת עליהם. זה באמת נתון לבחירתם. אני מציעה לנסח זאת כך: "מוצע לשקול לוותר על פעילות חברתית מתוכננת בערב השני ולהותיר זאת כערב חופשי." מה דעתך?
11. זמן אוטובוס, חידון והסברים תוך כדי הנסיעה - יש לעשות זאת בִּמשׂורה ולאפשר למשתתפים מנוחה וזמן לעצמם במהלך הנסיעות.
12. נדרש לייצר לפחות עוד סיור / תוכן בחירה נוסף, אשר יהווה הזדמנות גם לבחור נושא ע"פ תחום עניין וגם לפיצול הקבוצה ערבוב בין הצוותים השונים.
13. הצוות המוביל התבקש שלא לפתוח קבוצת וואטסאפ ייעודית לסיור, אלא להשתמש בפלטפורמה הקיימת. זאת, על מנת לאפשר תרגום של ההודעות הרלוונטיות למשתתפים הבינלאומיים. לחילופין, יש לנהל תכתובות בכל קבוצה יעודית באנגלית.
14. יש לבקש מראש מהמרצים והאישים איתם נפגשים בסיור ובימי ההכנה את קורות החיים שלהם, ולהציגם בצורה מכובדת, בתוארם המלא, ובאופן המתואם עימם ועם רצונותיהם. כמו כן, יש לתדרך את כל הדוברים אודות המב"ל, ההקשר של הסיור, הנושא ומסגרת הזמן.
15. מצגות בסיור ובימי ההכנה יוצגו בעברית עם תרגום לאנגלית או באנגלית בלבד. אין לאפשר הצגה של מצגות בעברית ללא תרגום (הן בסיור, והן בהכנה).
16. בתכנית הסיור כפי שהוצגה לא באים לידי ביטוי קצוות חברתיים, פולטיים, מדיניים. יש בסיור זה הזדמנות לשמוע גם קצוות, וכדאי לנצל את ההזדמנות.
17. לבקשת הצוות המוביל, יתווסף משך נוסף להכנה לסיור.

**בברכה,**

**סא"ל, מתן אור**

**רע"ן הדרכה מב"ל**